**Cu tine**

*Antoche Sibiana Mirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu tine mă trezesc și nu îmi este teamă

Cu tine toate lacrimile încep ușor să geamă,

Cu tine simt căldura zăpezilor din iarnă

Cu tine mă-nvelesc când norii-ncep să cearnă.

Cu tine-i primăvară în tril de ciocârlie

Cu tine-alerg desculță pe rumena câmpie,

Cu tine sunt și apa și muntele și marea

Cu tine zbor luceferi, cu tine mângâi zarea.

Cu tine înfloresc precum salcâmul, vara

Cu tine valsul vieții îl cântă doar vioara,

Cu tine mă-nvelesc sub plapuma iubirii

Cu tine simt aroma și stropii fericirii.